
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 957 

14 Ιουνίου 2007 


ΑΠΟΦΑΣΕΙ Σ 

Αριθμ. 2594 

Παροχή εξουσιοδότησης του δικαιώματος υπογραφής 
«Με εντολή Γενικού Γραμματέα Περιφέρειας Στερε¬ 
ός Ελλάδας» στο Γ ενικό Διευθυντή της Περιφέρειας 
και στους Προϊσταμένους όλων των Δασικών Υπη¬ 
ρεσιών της Περιφέρειας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α)Του άρθρου 1 παρ. 2 εδαφ. στ' του ν. 2503/1997 «Δι¬ 
οίκηση, Οργάνωση, Στελέχωση της Περιφέρειας - Ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

β) Του ν. 2647/1998 (ΦΕΚ 237/Α'/1998) «Μεταβίβαση 
αρμοδιοτήτων στις Περιφέρειες και την Αυτοδιοίκηση 
και άλλες διατάξεις». 

γ) Του ν. 3528/2007 (ΦΕΚ 26/Α72007) «Κύρωση του 
Κώδικα Κατάστασης Δημοσίων Πολιτικών Υπαλλήλων 
και Υπαλλήλων Ν.Π.Δ.Δ.». 

δ) Του ν. 2362/1995 (ΦΕΚ 247/Α'/1995) «Περί Δημοσίου 
Λογιστικού, ελέγχου δαπανών του Κράτους και άλλες 
διατάξεις». 

2. Την ανάγκη εύρυθμης και αποδοτικής λειτουργίας 
των Δασικών Υπηρεσιών της Περιφέρειας Στερεός Ελ¬ 
λάδας, με σκοπό την ταχύτερη διεκπεραίωση των υπο¬ 
θέσεων και την αμεσότερη εξυπηρέτηση των πολιτών. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Μεταβιβάζουμε το δικαίωμα υπογραφής «Με εντολή 
Γ ενικού Γ ραμματέα» στο Γ ενικό Διευθυντή Περιφέρειας, 
για τα παρακάτω θέματα: 

I ΔΙΟΙΚΗΤΙΚΑ - ΟΙΚΟΝΟΜΙΚΑ ΘΕΜΑΤΑ 

1. Χορήγηση κάθε είδους αδειών (με ή χωρίς αποδο¬ 
χές) στον Επιθεωρητή Δασών και τον Προϊστάμενο της 
Διεύθυνσης Δασών Περιφέρειας. 

2. Θεώρηση βιβλιαρίων νοσηλείας του Επιθεωρητή 
Δασών και του Προϊσταμένου της Διεύθυνσης Δασών 
Περιφέρειας και των μελών των οικογενειών τους. 


3. Έγκριση κίνησης εκτός έδρας του Επιθεωρητή Δα¬ 
σών και του Προϊσταμένου της Διεύθυνσης Δασών Περι¬ 
φέρειας που κινούνται εντός και εκτός της Περιφέρειας 
καθώς και όλων των υπαλλήλων που κινούνται εκτός 
Περιφέρειας. 

4. Έγκριση κίνησης Κ.Υ. αυτοκινήτων που κινούνται 
εκτός ορίων Περιφέρειας. 

δ.Έγκριση και θεώρηση δικαιολογητικών οδοιπορικών 
εξόδων του Επιθεωρητή Δασών και του Προϊσταμένου 
της Διεύθυνσης Δασών Περιφέρειας. 

6. Απόφαση πρόσληψης εποχιακού προσωπικού κάθε 
ειδικότητας, στις Διευθύνσεις Δασών και στα Δασαρ¬ 
χεία της Περιφέρειας (άρθρ. 39 παρ. 4 ν. 1845/1989, άρθρ. 
10 παρ. 2 π.δ. 437/1981, άρθρ. 249 ν.δ. 86/1969, άρθρο 21 
του ν. 2190/1994 όπως ισχύει). 

7. Καθορισμός της περιφέρειας δικαιοδοσίας των Δα¬ 
σαρχείων, Δασονομείων και Δασοφυλακείων 

8. Ορισμός ανακριτικού υπαλλήλου σε περίπτωση 
τροχαίου ατυχήματος που προκλήθηκε από όχημα του 
Δημοσίου (άρθρ. 3 παρ. 2 ν. 976/1979). 

9. Συγκρότηση επιτροπής εξωδίκου συμβιβαστικής 
λύσης της διαφοράς και έγκριση των πρακτικών της 
επιτροπής αυτής, σε περίπτωση ατυχήματος που προ¬ 
κλήθηκε από όχημα του Δημοσίου (άρθρ. 4 παρ. 1 και 
άρθρ. 6 ν. 976/1979). 

10. Έγκριση παράστασης εκπροσώπου του Ν.Σ.Κ. ή 
ο διορισμός δικηγόρου σε δίκη κατά δασικού υπαλ¬ 
λήλου (αρθρ. 38 παρ. 8 ν. 1845/1989 και αρθρ. 24 παρ. 
7 ν. 3200/2003). 

11. ΔΙΑΧΕΙΡΙΣΗ ΠΕΡΙΒΑΛΛΟΝΤΟΣ - ΕΠΙΤΡΕΠΤΕΣ ΕΠΕΜ¬ 
ΒΑΣΕΙΣ 

1. Επιτρεπτές επεμβάσεις σε Δάση και Δασικές εκτά¬ 
σεις ν. 998/1979 (άρθρο 48 παρ. 1, άρθρο 52 παρ. 2 όπως 
τροποποιήθηκε με την παρ. Α1 του άρθρου 24 του ν. 
3468/2006, άρθρο 52 παρ. 3 όπως αντικαταστάθηκε με 
την παρ. 3 του άρθρου 19 του ν. 3377/2005). 

Αρθρο 2 

Μεταβιβάζουμε το δικαίωμα υπογραφής «Με εντολή 
Γ ενικού Γ ραμματέα» στον Επιθεωρητή Δασών Περιφέ¬ 
ρειας, για τα παρακάτω θέματα: 

I. ΔΙΟΙΚΗΤΙΚΑ - ΟΙΚΟΝΟΜΙΚΑ ΘΕΜΑΤΑ 

1. Έγκριση μετακίνησης εκτός έδρας, για εκτέλεση 
υπηρεσίας, εντός των ορίων της Περιφέρειας, του προ¬ 
σωπικού της Επιθεώρησης Δασών ΣΈ. 

2. Θεώρηση και υπογραφή δικαιολογητικών εξόδων 
μετακίνησης εκτός έδρας, του προσωπικού της Επι¬ 
θεώρησης Δασών Σ.Ε. 

3. Χορήγηση των κανονικών αδειών, συνδικαλιστικών, 
αναρρωτικών, αδειών εξετάσεων, ειδικών αδειών διευκο¬ 
λύνσεων, αδειών μητρότητας καθώς και άνευ αποδοχών 
μέχρι 11 μέρες και παραπομπή στις αρμόδιες Υγειο¬ 
νομικές Επιτροπές, του προσωπικού της Επιθεώρησης 
Δασών Σ.Ε., σύμφωνα με τις κείμενες διατάξεις. 

4/Εγκριση κίνησης των Κ.Υ. αυτοκινήτων της Επιθε¬ 
ώρησης Δασών Σ.Ε., στις περιπτώσεις που κινούνται 
εντός των ορίων της Περιφέρειας. 

Άρθρο 3 

Μεταβιβάζουμε το δικαίωμα υπογραφής «Με εντολή 
Γενικού Γραμματέα» στο Διευθυντή Δασών Περιφέρειας, 
για τα παρακάτω θέματα: 

I. ΔΙΟΙΚΗΤΙΚΑ - ΟΙΚΟΝΟΜΙΚΑ ΘΕΜΑΤΑ 

1. Έγκριση μετακίνησης εκτός έδρας, για εκτέλεση 
υπηρεσίας, εντός της Περιφέρειας, των Διευθυντών Δα¬ 
σών των Νομών και του προσωπικού της Διεύθυνσης 
Δασών της Περιφέρειας. 

2. Έγκριση μετακίνησης εκτός έδρας, για εκτέλεση 
υπηρεσίας,του προσωπικού των Διευθύνσεων Δασών 
των Νομών και του προσωπικού των Δασαρχείων, στις 
περιπτώσεις που κινούνται εκτός του Νομού στον οποίο 
υπάγονται, αλλά εντός της Περιφέρειας. 

3. Θεώρηση και υπογραφή δικαιολογητικών εξόδων 
μετακίνησης εκτός έδρας, των Διευθυντών Δασών των 
Νομών και του προσωπικού της Διεύθυνσης Δασών της 
Περιφέρειας. 

4. Χορήγηση των κανονικών, συνδικαλιστικών, αναρρω¬ 
τικών αδειών, αδειών εξετάσεων, ειδικών αδειών διευκο¬ 
λύνσεων, αδειών μητρότητας και άνευ αποδοχών μέχρι 
11 μέρες και παραπομπή στις αρμόδιες Υγειονομικές 
Επιτροπές, των Διευθυντών Δασών των Νομών και του 
προσωπικού της Διεύθυνσης Δασών της Περιφέρειας, 
(άρθρ. 48-56 ν. 3528/2007). 

5. Απόφαση διάθεσης δημόσιου δασικού προσωπικού, 
σε δασοκτήμονες μη δημοσίων δασών (άρθρ. 184 ν.δ. 
86/1969). 

6. Έγκριση κίνησης των Κ.Υ. αυτοκινήτων, της Διεύ¬ 
θυνσης Δασών της Περιφέρειας, στις περιπτώσεις που 
κινούνται εντός των ορίων της Περιφέρειας. 

7. Έγκριση κίνησης των Κ.Υ. αυτοκινήτων όλων των 
Δασικών Υπηρεσιών, στις περιπτώσεις που κινούνται 
εκτός του Νομού στον οποίο υπάγονται, αλλά εντός 
της Περιφέρειας. 

8. Έκδοση απόφασης ανάληψης υποχρέωσης και 
πραγματοποίησης δαπάνης των πιστώσεων του τακτι¬ 
κού προϋπολογισμού εξόδων Φ. 908-50/065. (αρθρ. 21 
του ν. 2362/1995 «Περί Δημοσίου Λογιστικού»). 

II. ΠΡΟΣΤΑΣΙΑ ΔΑΣΩΝ - ΔΑΣΙΚΩΝ ΓΑΙΩΝ 

1. Απόφαση για την κήρυξη αναδασωτέων εκτάσεων 
[αρθ. 34 παρ. 4 και αρθρ. 38,41, 70 παρ. 3 (όπως είχε 
προστεθεί με παρ. 2 αρθρ. 12 ν. 2040/1992 και η οποία 
αντικατ. με παρ. 15 αρθρ. 1 ν. 3208/2003) ν. 998/1979]. 

2. Απόφαση για την άρση αναδάσωσης [αρθρ. 44, 41 
παρ. 1 εδάφιο 2 (όπως προστέθηκε με παρ. 8 αρθρ. 1 
του ν. 3208/2003) ν. 998/1979, αρθρ. 21 παρ. 2 και παρ. 9 
ν. 3208/2003, λόγω πλάνης περί τα πράγματα και αρθρ. 
21 ν. 2690/1999], 


III. ΔΙΑΧΕΙΡΙΣΗ - ΕΚΜΕΤΑΛΛΕΥΣΗ ΔΑΣΩΝ 

1. Έγκριση, αναθεώρηση ή τροποποίηση των προσω¬ 
ρινών ή μονίμων Δασοπονικών Σχεδίων, Εκθέσεων και 
Πινάκων Υλοτομίας των δημοσίων δασών, για ποσότη¬ 
τες δασικών προϊόντων μεγαλύτερες των 300 κ.μ. (άρθρ. 
64 ν.δ. 86/1969). 

2. Έγκριση, αναθεώρηση ή τροποποίηση των προσω¬ 
ρινών ή μονίμων Δασοπονικών Σχεδίων, Εκθέσεων και 
Πινάκων Υλοτομίας των μη δημοσίων δασών, για πο¬ 
σότητες δασικών προϊόντων μεγαλύτερες των 300 κ.μ. 
(άρθρ. 141 ν.δ. 86/1969). 

3. Απόφαση για την ένταξη ιδιωτικών δασοτεμαχίων, 
σε ενιαία, μετά των δημοσίων δασών, διαχείριση (άρθρ. 
141 παρ. 6 ν.δ. 86/1969). 

4. Έγκριση απόληψης δασικών προϊόντων από δημόσια 
δάση, χωρίς δημοπρασία και ο καθορισμός του κατα¬ 
βλητέου μισθώματος, για τις ανάγκες των πολιτικών και 
στρατιωτικών Υπηρεσιών και για ποσότητες άνω των 
200 κ.μ. (άρθρ. 129 και 132 ν.δ. 86/1969). 

5. Απόφαση μείωσης των ποσοστών απόδοσης εισφο¬ 
ράς υπέρ ΚΤΓΚ και Δασών, από δασικούς συνεταιρι¬ 
σμούς (άρθρ. 7 π.δ. 126/1986 και ν. 2647/1998). 

IV. ΔΙΑΧΕΙΡΙΣΗ ΠΕΡΙΒΑΛΛΟΝΤΟΣ - ΕΠΙΤΡΕΠΤΕΣ ΕΠΕΜ¬ 
ΒΑΣΕΙΣ 

1. Έγκριση συλλογής προστατευομένων ή μη ειδών της 
αυτοφυούς χλωρίδας με σκοπό την έρευνα και εξαγωγή 
συλλεγησομένου υλικού (αρθρ. 8 π.δ. 67/1981). 

2. Χορήγηση άδειας συλλογής υδροβίων οργανισμών 
για ερευνητικού σκοπούς (αρθρ. 19 ν. 998/1979, αρθρ. 6 
παρ. 2 π.δ. 67/1981). 

3. Άρση των περιορισμών που επιβάλλονται για προ¬ 
στασία της αυτοφυούς χλωρίδας και της άγριας πανί¬ 
δας, για συγκεκριμένους λόγους (άρθρ. 19 ν. 998/1979 
και άρθρ. 7 π.δ. 67/1980). 

V. ΙΔΙΟΚΤΗΣΙΑΚΑ ΘΕΜΑΤΑ - ΠΑΡΑΧΩΡΗΣΕΙΣ 

1. Παραχώρηση δασικών εκτάσεων για διάφορους σκο¬ 
πούς, εμβαδού από 10 μέχρι 50 στρεμμάτων (άρθρ. 13 
παρ. 3 του ν. 1734/1987). 

VI. ΘΗΡΑ 

1. Καθορισμός τύπου, μορφής κλπ, ειδικής άδειας κυ¬ 
νηγιού (άρθρ. 7 παρ. 1 π.δ. 453/1977). 

VII. ΔΑΣΟΤΕΧΝΙΚΑ ΕΡΓΑ 

1. Εγγραφή στον προϋπολογισμό των Δήμων και Κοινο¬ 
τήτων ποσοστού εκ των προσόδων βοσκής για έργα ανα¬ 
δάσωσης και οδοποιίας (άρθρ. 103 παρ. 3 ν.δ. 86/1969). 

2. Η εκμίσθωση δημόσιων εκτάσεων σε τρίτους 
για αναδάσωση (άρθρ. 39 και 40 ν. 998/1979 και π.δ. 
1157/1980). 

3. Η ανάθεση στις Υπηρεσίες δασοτεχνικών έργων, 
έργων και εργασιών αρμοδιότητας άλλων Υπηρεσιών, 
αναφορικά με την προστασία και ανάπτυξη των δασών, 
στον τομέα των δασοτεχνικών έργων (δασική αναψυχή) 
(άρθρ. 16 παρ. 1 ν. 998/1979). 

4. Απόφαση ίδρυσης ή κατάργησης δασικών φυτω¬ 
ρίων. 

5. Ο καθορισμός του τρόπου σύνταξης των μελετών 
δασοτεχνικών έργων (αυτεπιστασία, ανάθεση) και η 
λήψη αποφάσεων για τα ανακύπτοντα, κατά την εκπόνη¬ 
ση των μελετών, θέματα (άρθρα 1 και 2 π.δ. 437/1981). 

6. Έλεγχος μελετών δασοτεχνικών έργων διανομαρ- 
χιακού επιπέδου (άρθρ. 5 παρ. 2 π.δ. 437/1981). 

7. Έγκριση και τροποποίηση μελετών δασοτεχνικών 
έργων (άρθρ. 5 παρ. 1, 3 και 5 π.δ. 437/1981). 

8. Συγκρότηση συνεργείου σύνταξης μελετών δασο- 
τεχνικών έργων (άρθρ. 4 παρ. 1 π.δ. 437/1981). 

9. Απόφαση για τον τρόπο εκτέλεσης δασοτεχνικού 
έργου (με εργολαβία ή με αυτεπιστασία) (άρθρ. 7 παρ. 
1 π.δ. 437/1981). 

Αρθρο 4 

Μεταβιβάζουμε το δικαίωμα υπογραφής «Με εντολή 
Γενικού Γραμματέα» στους Διευθυντές Δασών των Νο¬ 
μών, για τα παρακάτω θέματα: 

I. ΔΙΟΙΚΗΤΙΚΑ - ΟΙΚΟΝΟΜΙΚΑ ΘΕΜΑΤΑ 

1. Έγκριση μετακίνησης εκτός έδρας, για εκτέλεση 
υπηρεσίας, των Προϊσταμένων των Δασαρχείων και 
του προσωπικού της Διεύθυνσης Δασών του Νομού, 
στις περιπτώσεις που κινούνται εντός του Νομού στον 
οποίο υπάγονται. 

2. Έγκριση μετακίνησης εκτός έδρας για εκτέλεση 
υπηρεσίας, του προσωπικού των Δασαρχείων, στις πε¬ 
ριπτώσεις που κινούνται εκτός της περιοχής δικαιο¬ 
δοσίας του Δασαρχείου, αλλά εντός του Νομού στον 
οποίο υπάγονται. 

3. Θεώρηση και υπογραφή δικαιολογητικών εξόδων 
μετακίνησης εκτός έδρας, των Προϊσταμένων των Δα¬ 
σαρχείων και του προσωπικού της Διεύθυνσης Δασών 
του Νομού. 

4. Χορήγηση των κανονικών, συνδικαλιστικών, αναρρωτι- 
κών αδειών, αδειών εξετάσεων, ειδικών αδειών διευκολύνσε¬ 
ων, αδειών μητρότητας και άνευ αποδοχών μέχρι 11 μέρες 
και παραπομπή στις αρμόδιες Υγειονομικές Επιτροπές, των 
Προϊσταμένων των Δασαρχείων και του προσωπικού της 
Διεύθυνσης Δασών του Νομού, (άρθρ. 48-56 ν. 3528/2007). 

5. Έγκριση κίνησης των Κ.Υ. αυτοκινήτων των Διευ¬ 
θύνσεων Δασών των Νομών, σε όλη την περιοχή δι¬ 
καιοδοσίας τους, καθώς και των Κ.Υ. αυτοκινήτων των 
Δασαρχείων, στις περιπτώσεις που κινούνται εκτός της 
περιοχής δικαιοδοσίας τους αλλά εντός του Νομού στον 
οποίο υπάγονται. 

6. Έγκριση μίσθωσης ιδιωτικών αυτοκινήτων Δ.Χ. για 
μεταφορά προσώπων, υλικών κλπ, όταν η δαπάνη δεν 
υπερβαίνει το ποσό των 117,39 € κατά περίπτωση και το 
ποσό των 1.467,35 € το χρόνο (απόφ. Υπ. Πρ. της Κυβ. 
5100/1600/10.4.1984). 

7. Απόφαση για την ενοικίαση δασικών κτιρίων (άρθρ. 
305 ν.δ. 86/1969). 

8. Θεώρηση, χρεωπίστωση και έλεγχος δασικών βι¬ 
βλίων. 

9. Συγκρότηση πόσης φύσεως επιτροπών και συλλογι¬ 
κών οργάνων που αφορούν δασικά θέματα, εκτός αν οι 
οικείες διατάξεις ορίζουν διαφορετικά (ν. 2026/1992 και 
υπ’ αριθμ. 393155/22.9.1992 κοινή υπουργική απόφαση). 

10. Συγκρότηση επιτροπών διενέργειας προμηθειών 
(αξιολόγησης αποτελεσμάτων διαγωνισμού ή διαπραγ¬ 
μάτευσης) και παραλαβής προμηθευομένων υλικών 
(άρθρ. 38 π.δ. 394/1996). 

11. Χορήγηση αδειών άσκησης επαγγέλματος ιδιώ¬ 
τη Τεχνολόγου Δασοπονίας (άρθρ. 143 ν.δ. 86/1969 και 
άρθρ. 4 παρ. 5 ν. 1734/1987). 

II. ΠΡΟΣΤΑΣΙΑ ΔΑΣΩΝ - ΔΑΣΙΚΩΝ ΓΑΙΩΝ 

1. Προσφυγή εκ μέρους του Δημοσίου κατά πράξεων 
χαρακτηρισμού των Δασαρχών, ενώπιον των Α/βαθμίων 
Επιτροπών Επίλυσης Δασικών Αμφισβητήσεων και κατά 
των αποφάσεων των Α/βάθμιων Επιτροπών ενώπιον των 
Β/βαθμίων. (άρθρ. 14 παρ. 3 ν. 998/1979). 


2. Αναπομπή πλημμελών αποφάσεων των Επιτροπών 
Επίλυσης Δασικών Αμφισβητήσεων, στις ίδιες Επιτρο¬ 
πές για επανάκριση (απόφ. Υπ. Γεωργ. 167004/3522/ 
12.11.1984). 

3. Ορισμός μεσεγγυούχου και εξασφάλιση των κινη¬ 
τών πραγμάτων, που ευρίσκονται σε κατεδαφιζόμενα 
αυθαίρετα (άρθρ. 114 παρ. 4 ν. 1892/1990 και απόφ.Υπ. 
Γεωργ. 64887/10551/5.3.1991). 

4. Επέκταση του μέτρου απαγόρευσης αιγοβοσκής σε 
δάση και άλλων περιοχών, πλήν του Ν. Αττικής (άρθρ. 
28 ν. 2040/1992). 

5. Έγκριση έκδοσης, ανανέωσης, τροποποίησης ή άρ¬ 
σης των πάσης φύσεως Δασικών Απαγορευτικών ή Ρυθ¬ 
μιστικών Διατάξεων, που προβλέπονται από τη Δασική 
Νομοθεσία, πλήν των όσων προβλέπεται να εκδίδονται 
αυτεπάγγελτα από το Δασάρχη, ή ορίζεται στο Νόμο 
διαφορετικά 

6. Καθορισμός του χρωματισμού και λοιπών λεπτο¬ 
μερειών κατασκευής και τοποθέτησης πινακίδων στα 
δάση και τις δασικές εκτάσεις (άρθρ. 20 παρ. 2 του ν. 
998/1979). 

7. Απόφαση παροχής εντολής παραστάσεως του Δη¬ 
μοσίου ως πολιτικώς ενάγοντος (άρθρ. 294 παρ. 1 ν.δ. 
86/1969). 

8. Δηλώσεις ιδιοκτησίας, ενστάσεις ή προσφυγές 
κατά τις διαδικασίες του Εθνικού Κτηματολογίου 
(Αρθρ. 27 και 28 του ν. 2664/1998, π.δ. 187/2000 και Δ.Υ.Γ. 
85081/315/2001). 

III. ΔΙΑΧΕΙΡΙΣΗ - ΕΚΜΕΤΑΛΛΕΥΣΗ ΔΑΣΩΝ 

1. Έγκριση, αναθεώρηση ή τροποποίηση των προσω¬ 
ρινών ή μονίμων Δασοπονικών Σχεδίων, Εκθέσεων και 
Πινάκων Υλοτομίας των δημοσίων δασών, για ποσό¬ 
τητες δασικών προϊόντων μέχρι 300 κ.μ. (άρθρ. 64 ν.δ. 
86/1969). 

2. Έγκριση, αναθεώρηση ή τροποποίηση των προσω¬ 
ρινών ή μονίμων Δασοπονικών Σχεδίων, Εκθέσεων και 
Πινάκων Υλοτομίας των μη δημοσίων δασών, για πο¬ 
σότητες δασικών προϊόντων μέχρι 300 κ.μ. (άρθρ. 141 
ν.δ. 86/1969). 

3. Ανάθεση εκπόνησης Δασοπονικών Σχεδίων ή Δι¬ 
αχειριστικών Εκθέσεων δημοσίων δασών, σε ιδιώτες 
Δασολόγους (άρθρ. 117 παρ. 4 ν.δ. 86/1969). 

4. Απόφαση για τη διάθεση προϊόντων (ΚΕΔ), χωρίς 
δημοπρασία, σε Υπηρεσίες του Υπουργείου Γεωργίας 
και σε Οργανισμούς που εποπτεύονται από το Δημόσιο 
(άρθρ. 138 παρ. Ια ν.δ. 86/1969). 

5. Έγκριση αλλαγής του τόπου πρώτης αποθήκευσης 
και τόπου συγκέντρωσης και εξέλεγξης δασικών προ¬ 
ϊόντων, σε θέσεις έξω από τα όρια του Δασαρχείου, στο 
οποίο έγινε η παραγωγή (άρθρ 85 ν.δ. 86/1969). 

6. Ο καταλογισμός των επί έλαττον βεβαιωθέντων 
δικαιωμάτων του Δημοσίου, κατά την καταμέτρηση και 
έκδοση άδειας υλοτομίας δασικών προϊόντων (άρθρ. 98 
παρ. 3 ν.δ. 86/1969). 

7. Έγκριση των πρακτικών δημοπρασίας εκποίησης αδέ¬ 
σποτων δασικών προϊόντων, όταν το εκπλειστηρίασμα 
είναι μεγαλύτερο των 10.000 δρχ. (άρθρ. 99 ν.δ. 86/1969). 

δ.Έγκριση διενέργειας, επανάληψης, κήρυξης τελειω¬ 
τικής και έγκριση των πρακτικών, δημοπρασίας για την 
εκμίσθωση του αποκλειστικού δικαιώματος υλοτομίας 
και καρπώσεως δημοσίων δασών (άρθρ 123 ν.δ. 86/1969 
και 113 π.δ. 19.11.1928)). 

9. Έγκριση παράτασης του χρόνου μίσθωσης του 

αποκλειστικού δικαιώματος υλοτομίας και καρπώσεως 
δημοσίων δασών (άρθρ. 125 ν.δ. 86/1969). 

10. Απόφαση για την κήρυξη εκπτώτου του ενοικιαστού 
ή τη διάλυση μισθώσεων απόληψης δασικών προϊόντων 
σε δημόσια δάση (άρθρ. 121 ν.δ. 86/1969 και άρθρ. 98 και 
124 π.δ. 19.11.1928). 

11. Απόφαση σε αντιρρήσεις του ενοικιαστού δημοσίου 
δάσους κατά του πρωτοκόλλου εγκαταστάσεως (άρθρ. 
88 του π.δ. 19.11.1928). 

12. Έγκριση υλοτομίας σε δημόσια δάση και ο καθο¬ 
ρισμός του καταβλητέου μισθώματος, για τις ανάγκες 
μικροϋλοτόμων (άρθρ. 127 ν.δ. 86/1969). 

13. Έγκριση απόληψης δασικών προϊόντων από δη¬ 
μόσια δάση, χωρίς δημοπρασία και ο καθορισμός του 
καταβλητέου μισθώματος, για τις ανάγκες: α) μικροβιο- 
τεχνών ή μικροεπαγγελματιών, β) μελισσοκομείων κλπ. 
ζωοτεχνικών εγκαταστάσεων, γ) υδρομύλων και υδρο- 
τριβείων εντός ή πλησίον των δασών δ) μεταλλείων και 
ε) λιγνιτορυχείων (άρθρ. 128 και 132 ν.δ. 86/1969). 

14. Έγκριση απόληψης δασικών προϊόντων από δημόσια 
δάση, χωρίς δημοπρασία και καθορισμός του καταβλητέου 
μισθώματος, για τις ανάγκες α) των πολιτικών και στρα¬ 
τιωτικών Υπηρεσιών και για ποσότητες μέχρι 200 κ.μ., β) 
των ενοικιαστών κρατικών ιχθυοτροφείων και δημοσίων 
αλυκών και γ) κατασκευής καλυβών ή παραπηγμάτων, για 
την αποθήκευση δασικών προϊόντων ή τη διαμονή εργα¬ 
τών, στην περίπτωση που η εκμετάλλευση των δασών 
γίνεται με εργολαβία (άρθρ. 129 και 132 ν.δ. 86/1969). 

15. Απόφαση για την απόληψη, χωρίς δημοπρασία, 
δασικών προϊόντων που προέρχονται από τη διάνοι¬ 
ξη αντιπυρικών λωρίδων, τη διάνοιξη δρόμων ή χώρων 
για ίδρυση οιωνδήποτε εγκαταστάσεων ή διενέργεια 
μεταλλευτικών ερευνών ή εργασιών εντός δασών και 
ο καθορισμός του καταβλητέου μισθώματος (άρθρ. 130 
και 132 ν.δ. 86/1969). 

16. Απόφαση για την κάρπωση, χωρίς δημοπρασία, δη¬ 
μοσίων δασών, στα οποία υπάρχει καθεστώς δουλείας 
και καθορισμός του καταβλητέου μισθώματος (άρθρ. 
133 ν.δ. 86/1969). 

17. Έγκριση εκμίσθωσης καρπώσεων δημοσίων δασών, 
σε δασικούς συνεταιρισμούς εργασίας, χωρίς δημο¬ 
πρασία (άρθρ. 134 ν.δ. 86/1969). 

18. Καθορισμός του μισθώματος για διάθεση, χωρίς 
δημοπρασία, της καρπώσεως καέντων δημοσίων δασών 
(άρθρ 164 παρ 4 ν.δ. 86/1969). 

19. Απόφαση με την οποία επιτρέπεται η εξέλεγξη 
δασικών προϊόντων από ένα δασικό υπάλληλο ή περισ¬ 
σότερους των δύο (άρθρ. 90 παρ. 3 ν.δ. 86/1969). 

20. Σύσταση επιτροπής τελικής εξέλεγξης και επιθε¬ 
ώρησης υλοτομιών δημοσίων δασών (άρθρ. 93-95 ν.δ. 
86/1969 και 46, 58, 70 π.δ. 19.11.1928). 

21. Απόφαση επί ενστάσεων κατά πρωτοκόλλων εξέ- 
λεγξης συνταχθέντων υπό Δασαρχών (άρθρ. 96 ν.δ. 
86/1969). 

22. Αναθεώρηση των ενεργουμένων καταλογισμών 
σε υλοτομίες δασών (άρθρ. 97 ν.δ. 86/1969 και 48 π.δ. 
19.11.1928). 

23. Καθορισμός τιμήματος διάθεσης των κατασχο- 
μένων δασικών προϊόντων που προέρχονται από μη 
δημόσια δάση (άρθρ. 271 παρ. 2 ν.δ. 86/1969). 

24 Απόφαση για την ποινική δίωξη ή όχι των παρα¬ 
βατών παρανόμου υλοτομίας ή μεταφοράς στην περί¬ 
πτωση συντηρητικής κατάσχεσης και για την απόδοση 


των συντηρητικώς κατασχεθέντων δασικών προϊόντων 
(άρθρ. 274 παρ. 2 ν.δ. 86/1969). 

25. Απόφαση απόληψης προϊόντων κρατικών εκμεταλ¬ 
λεύσεων δασών (ΚΕΔ), από Συνεταιρισμούς υλοτόμων 
(άρθρ. 137 ν.δ. 86/1969). 

26. Απόφαση για τη διάθεση προϊόντων, που παρήχθη- 
σαν με αυτεπιστασία (ΚΕΔ),ποσότητας μέχρι 10 κ.μ., με 
πρόχειρη δημοπρασία ή χωρίς δημοπρασία και έγκριση 
των πρακτικών (στην περίπτωση της πρόχειρης δημο¬ 
πρασίας) ή καθορισμός του τιμήματος (στην περίπτωση 
της διάθεσης χωρίς δημοπρασία) (άρθρ. 138 παρ. 1γ ν.δ. 
86/1969). 

27. Έγκριση πρακτικών δημοπρασίας εκποίησης δα¬ 
σικών προϊόντων που παρήχθησαν σε δημόσια δάση 
με αυτεπιστασία (ΚΕΔ) (άρθρ. 138 παρ. Ιστ ν.δ. 86/1969 
και π.δ. 963/1979). 

28. Απόφαση για την, χωρίς δημοπρασία, διάθεση ετοί¬ 
μων δασικών προϊόντων που παρήχθησαν σε δημόσια 
δάση με αυτεπιστασία και δημοπρατήθηκαν δύο φορές 
χωρίς να κατακυρωθούν, καθώς και ο καθορισμός του 
τιμήματος (άρθρ. 138 παρ. 1δ ν.δ. 86/1969). 

29. Απόφαση για τη λύση πολυετούς σύμβασης διά¬ 
θεσης ετοίμων δασικών προϊόντων απολαμβανομένων 
με αυτεπιστασία από δημόσια δάση (άρθρ. 139 παρ. 2 
ν.δ. 86/1969 και π.δ. 963/1979). 

30. Απόφαση για παράταση του χρόνου αποκόμισης 
εκποιηθέντων δασικών προϊόντων και ισόχρονη παρά¬ 
ταση του χρόνου καταβολής των δόσεων του τιμήματος, 
χωρίς τόκο (άρθρ. 14 παρ. 2 και 4 π.δ. 963/1979). 

31. Απόφαση για τη διάθεση, χωρίς δημοπρασία, σε 
Δασικούς Συνεταιρισμούς Εργασίας, ετοίμων δασικών 
προϊόντων που παρήχθησαν με αυτεπιστασία σε δη¬ 
μόσια δάση, καθώς και ο καθορισμός του τιμήματος 
αυτών (π.δ. 616/1979). 

32. Η έκδοση απόφασης, για παράταση καρπώσεων 
μη δημοσίων δασών (άρθρ. 142 ν.δ. 86/1969). 

33. Έγκριση της απόφασης Δημοτικού ή Κοινοτικού 
Συμβουλίου, για την, χωρίς δημοπρασία, εκμίσθωση 
του δικαιώματος εκμετάλλευσης Δημοτικών ή Κοινο¬ 
τικών δασών, σε Συνεταιρισμούς (άρθρ. 147 παρ. 2 ν.δ. 
86/1969). 

34. Καθορισμός μισθώματος μεριδίου του Δημοσίου 
στα συνιδιόκτητα μετά του Δημοσίου δάση (άρθρ. 152 
ν.δ. 86/1969 και π.δ. 7.10.1934). 

35. Έγκριση για την πώληση των ατελώς συλλεγο- 
μένων καυσοξύλων και θάμνων,στην περιοχή άλλου 
συνορεύοντος Δασαρχείου και ο καθορισμός μισθώ¬ 
ματος ή φόρου στις περιπτώσεις διάθεσης αυτών σε 
εργοστάσια, ασβεστοκάμινο κλπ. (άρθρ. 177 παρ. 1β ν.δ. 
86/1969). 

36. Έγκριση ή μη της καρπώσεως στα μη δημόσια 
δάση, ως εξάρτηση της συμμόρφωσης των δασοκτημό- 
νων, με την υποχρέωση πρόσληψης προσωπικού (άρθρ. 
183 παρ. 5 ν.δ. 86/1969). 

37. Έγκριση απόληψης και διάθεσης δασικών προϊό¬ 
ντων από έκτακτες καρπώσεις (χιονοθλασίες, ανεμορ- 
ριψίες, διανοίξεις δρόμων, εγκαταστάσεων ΔΕΗ-ΟΤΕ, 
πυρκαγιών κλπ.), έγκριση πρακτικών δημοπρασίας και 
καθορισμός μισθώματος σε περίπτωση διαθέσεώς τους 
χωρίς δημοπρασία (άρθρ. 35 π.δ. 19.11.1928). 

38. Απόφαση παραχώρησης της εκμετάλλευσης ή και 
ανάθεσης της συντήρησης και βελτίωσης των δασών, 
που ανήκουν στο Δημόσιο και τα Ν.Π.Δ.Δ.,στους Δασι- 

κούς Συνεταιρισμούς, παράταση παραχώρησης, κήρυξη 
εκπτώτου Α.Δ.Σ. κ.λπ, (π.δ. 126/1986). 

39 Απόφαση για την αναστολή ενεργούμενης υλοτο¬ 
μίας, στην περίπτωση μη τήρησης, από τους δασοκτή- 
μονες ή μισθωτές, των σχετικών βιβλίων (άρθρ. 15 του 
π.δ. 15.9.1941). 

40. Απόφαση για ρητίνευση δένδρων στηθιαίας διαμέ¬ 
τρου μικρότερης των 0,80 μ και χρησιμοποίηση χημικών 
ερεθιστικών ουσιών ρητίνευσης (άρθρ. 102 ν.δ. 86/1969 
και άρθρ. 1 παρ. 3 και 7 β.δ. 439/1968). 

41. Έγκριση επανάληψης της δημοπρασίας ενοικία- 
σης του δικαιώματος ρητίνευσης και ολόκληρο το μήνα 
Φεβρουάριο (άρθρ. 102 ν.δ. 86/1969 και άρθρ. 2 παρ. 2 
β.δ. 439/1968). 

42. Σύσταση δευτεροβαθμίου επιτροπής τελικής επι¬ 
θεώρησης ρητινευομένων δημοσίων δασών (άρθρ. 102 
ν.δ. 86/1969 και άρθρ. 4 παρ. 3 β.δ. 439/1968). 

43. Έγκριση ή τροποποίηση των πρωτοκόλλων κα¬ 
ταλογισμού ρητινευομένων δημοσίων δασών, που συ- 
ντάσσονται από τη δευτεροβάθμια επιτροπή (άρθρ. 102 
ν.δ. 86/1969 και άρθρ. 4 παρ. 4 β.δ. 439/1968). 

44. Έγκριση χορήγησης παράτασης της μίσθωσης 
ρητίνευσης δημοσίων δασών (άρθρ. 102 ν.δ. 86/1969 και 
άρθρ. 8 παρ. 1 β.δ. 439/1968). 

45. Έγκριση διάθεσης του δικαιώματος ρητίνευσης, 
χωρίς δημοπρασία, σε Δασικούς Συνεταιρισμούς και 
καθορισμός του μισθώματος (άρθρ. 102 ν.δ. 86/1969 και 
άρθρ. 8 παρ. 2 β.δ. 439/1968). 

46. Απόφαση για το χαρακτηρισμό σκευών και εργαλεί¬ 
ων ως δασικών προϊόντων (άρθρ. 4 του π.δ. 15.9.1941). 

47. Έγκριση για τον συμψηφισμό πλεονασμάτων ή ελ¬ 
λειμμάτων μεταφερομένων δασικών προϊόντων (άρθρ. 
11 του π.δ. 15.9.1941). 

48. Έγκριση για τη μεταφορά ξυλείας, παραγόμενης 
στα πριστήρια, χωρίς δασονομικά έγγραφα και απόφα¬ 
ση αναγνώρισης σφραγίδας ξυλοβιομηχανίας (άρθρ. 3 
παρ. 6 π.δ. 15.9.1941). 

49. Απόφαση για τον καθορισμό ποσοστού φθοράς 
της επεξεργαζομένης στα πριονιστήρια ξυλείας (άρθρ. 
61 παρ. 3 π.δ. 19.11.1928). 

50. Τεχνολογικός έλεγχος και εποπτεία δασικών βιομη¬ 
χανιών και βιοτεχνικών επιχειρήσεων και ορισμός υπαλλή¬ 
λων για τον τεχνολογικό έλεγχο αυτών (β.δ. 427/1970). 

51. Συγκρότηση τριμελούς επιτροπής για δημοπράτηση 
των προς εμπορία εκμετάλλευση συνεταιρικών δασών 
(παρ. 2 αρθρ. 151 ν.δ. 86/1969 όπως αντικαταστάθηκε με 
την παρ. 1 αρθρ. 1 του ν. 3508/2006). 

IV. ΙΔΙΟΚΤΗΣΙΑΚΑ ΘΕΜΑΤΑ - ΠΑΡΑΧΩΡΗΣΕΙΣ 

1. Παραχώρηση ρητινευομένων δασών (άρθρ. 64 ν. 
998/1979). 

2. Παραχώρηση καστανοτεμαχίων (άρθρ. 66 ν. 998/1979 
όπως αντικ.με άρθρ. 16 ν. 1734/1987). 

3. Πράξη για υπαγωγή εποικιστικών (κοινοχρήστων 
και διαθεσίμων) δασικών εκτάσεων στη διαχείριση της 
Δασικής Υπηρεσίας (άρθρ. 15 ν. 1734/1987). 

4. Απόφαση για τη διενέργεια αποτερματισμού και 
οροθέτησης δημοσίων δασών και δασικών εκτάσεων 
και συγκρότηση της αρμόδιας επιτροπής (άρθρ. 73 ν. 
998/1979 και π.δ. 577/1980). 

5. Παραχώρηση δασικών εκτάσεων για γεωργική 
και δενδροκομική καλλιέργεια (άρθρ. 46 παρ. 1, 2, 3 ν. 
998/1979 και π.δ. 1144/1980). 

6. Παραχώρηση δασικών εκτάσεων για διάφορους 


σκοπούς, εμβαδού μέχρι 10 στρεμμάτων (άρθρ. 13 παρ. 
3 ν. 1734/1987). 

7. Παραχώρηση βοσκοτόπων για κατασκευή σταυλικών 
εγκαταστάσεων (άρθρ. 9 ν. 1734/1987). 

8. Αγροί που άλλαξαν μορφή. Ρύθμιση αγρών σε δα¬ 
σικές εκτάσεις (άρθρ. 14 ν. 1734/1987). 

9. 'Εγκριση εκχέρσωσης δημοσίων δασών και δασικών 
εκτάσεων (άρθρ. 46 ν. 998/1979). 

10. Έγκριση εκχέρσωσης μη δημοσίων δασικών εκτά¬ 
σεων (άρθρ. 47 παρ. 2 ν. 998/1979 και απόφ. Υπ. Γεωργ. 
173935/2240/12.10.1981). 

V. ΔΙΑΧΕΙΡΙΣΗ ΠΕΡΙΒΑΛΛΟΝΤΟΣ - ΕΠΙΤΡΕΠΤΕΣ ΕΠΕΜ¬ 
ΒΑΣΕΙΣ 

1. Έκδοση κανονισμού χρήσης από το κοινό, χώρων 
διημέρευσης σε δάση και δασικές εκτάσεις (άρθρ. 48 
παρ. 4 ν. 998/1979). 

2. Έγκριση επέμβασης σε δάση και δασικές εκτάσεις, 
για την κατασκευή μικρών δημοσίων ή δημοτικών και 
κοινοτικών έργων (άρθρ. 58 παρ. 5 ν. 998/1979, όπως 
ισχύει με παρ. 13 αρθρ. 1 ν. 3208/2003). 

3. Έγκριση επέμβασης σε δάση και δασικές εκτάσεις 
και παραχώρηση αυτών κατά χρήση, για τη διενέρ¬ 
γεια μεταλλευτικών και λατομικών εργασιών (άρθρ. 57 
ν. 998/1979). 

4. Έγκριση επέμβασης σε δάση και δασικές εκτάσεις, 
για την εγκατάσταση κεραιών σταθμών στην ξηρά 
(άρθρ. 41 παρ. 2 ν. 2145/1993 όπως τροποποιήθηκε με 
αρθ. 5 ν. 2181/1994 και αρθρ. 1 παρ. 4Α ν. 2801/2000 όπως 
τροποποιήθηκε με αρθρ. 31 παρ. 24 ν. 3431/2006). 

5. Απόφαση ανανέωσης της άδειας εγκατάστασης 
προχείρων ποιμνιοστασίων, πτηνοτροφείων ή άλλων 
συναφών εγκαταστάσεων σε δάση και δασικές εκτάσεις 
(άρθρ. 46 παρ. 5 ν. 998/1979). 

6. Έγκριση εκτέλεσης έργων που δεν διαταράσσουν 
την οικολογική ισορροπία ή απαγόρευσης δραστηριο¬ 
τήτων που μπορεί να διαταράξουν αυτήν, σε σημαντι¬ 
κούς βιοτόπους πουλιών (άρθρ. 7 παρ. 3δ της υπ’ αριθμ. 
414985/1985 κοινής υπουργικής απόφασης). 

7. Καθορισμός προθεσμίας συμμόρφωσης σε βιομηχα¬ 
νίες και βιοτεχνίες, που τυχόν αποχετεύουν δηλητήρια ή 
απόβλητα σε υγροβιοτόπους (άρθρ. 7 παρ. 3 υπ’ αριθμ. 
414985/1985 κοινής υπουργικής απόφασης). 

8. Καθορισμός ληπτέων ειδικών μέτρων βελτίωσης 
των βιοτόπων της άγριας πτηνοπανίδας (άρθρ. 8 παρ. 5 
υπ’ αριθμ. 414985/1985 κοινής υπουργικής απόφασης). 

9. Χορήγηση άδειας για έρευνα, όταν αυτή προβλέπει 
άσκηση δραστηριότητας που απαγορεύεται για λόγους 
προστασίας της αυτοφυούς χλωρίδας και της άγριας πανί¬ 
δας (άρθρ. 19 ν. 998/1979 και άρθρ. 6 παρ. 2 π.δ. 67/1980). 

VI. ΒΟΣΚΟΤΟΠΟΙ 

1. Ανάθεση διαχειριστικών μελετών, προγραμμάτων 
αξιοποίησης και εκτέλεσης έργων σε βοσκοτόπους 
(άρθρ. 4 ν. 1734/1987). 

2. Καθορισμός δικαιώματος χρήσης και δικαιώματος 
βοσκής σε βοσκοτόπους (άρθρ. 5 παρ. 2, 3, 6 και 7 ν. 
1734/1987). 

3. Ρύθμιση βοσκής σε αγρούς που βρίσκονται μέσα 
σε δάση και ρύθμιση βοσκής κατοικίδιων ζώων (άρθρ. 
109 παρ. 3 και άρθρ. 111 ν.δ. 86/1969). 

VII. ΟΗΡΑ 

1.Ίδρυση εκτροφείων θηραμάτων από ιδιώτες, Ν.Π.Δ.Δ. 
ή Ν.Π.Ι.Δ. (άρθρ. 254 παρ. 2 ν.δ. 86/1969 όπως αντικ. με 
άρθρ. 4 ν. 177/1975). 

2/Εγκριση χορήγησης άδειας για χρήση παγίδων προς 
θήρευση για επιστημονικούς σκοπούς (άρθρ. 252 παρ. 
7 ν.δ. 86/1969). 

3. Ιδρυση καταφυγίων άγριας ζωής (άρθρ. 253 ν.δ. 
86/1969 όπως αντικ.με άρθρ. 3 ν. 177/1975 και άρθρ. 57 
του ν. 2637/1998). 

4. Έγκριση για τη σύλληψη θηράματος για επιστη¬ 
μονικούς σκοπούς ή για εμπλουτισμό άλλης περιοχής 
(άρθρ. 254 παρ. 7 ν.δ. 86/1969 όπως αντικ.με άρθρ. 4 ν. 
177/1975). 

5. Απόφαση για καταβολή μερίσματος στους ιδιο¬ 
κτήτες εκτάσεων εντός των ελεγχόμενων κυνηγετικών 
περιοχών (άρθρ. 254 παρ. 12 ν.δ. 86/1969 όπως αντικ. με 
άρθρ. 4 ν. 177/1975). 

6. Απόφαση για τον ορισμό παράβολου για τη χορή¬ 
γηση δελτίου ταυτότητας κυνηγετικών κυνών (άρθρ. 
255 παρ. 2 ν.δ. 86/1969). 

7. Λήψη μέτρων για διαφύλαξη του θηραματικού πλούτου 
σε Περιοχές με λίμνες, βάλτους, ελώδεις εκτάσεις, δέλτα 
ποταμών κλπ. (άρθρ. 257 παρ. 2 ν.δ. 86/1969 και άρθρ. 8 παρ. 
5 υπ’ αριθμ. 414985/1985 κοινής υπουργικής απόφασης). 

8. Απόφαση για τον καθορισμό χώρων εκγύμνασης 
κυνηγετικών σκύλων άρθρ. 257 παρ. 4 ν.δ. 86/1969 όπως 
αντικ. με αρθρ. 57 παρ. 4α ν. 2637/1998. 

9. Έγκριση για τη Θήρα ελάφου, δορκάδος, αιγάγρου, 
αγριόγιδου, τετράωνος και φασιανού, εφ’ όσον ο αριθ¬ 
μός τους αυξηθεί (άρθρ. 258 παρ. 1δ ν.δ. 86/1969). 

ΙΟ.Έγκριση Θήρας άρκτου και λυγκός (ρήσσου) (άρθρ. 
258 παρ. 2ζ ν.δ. 86/1969). 

11. Συγκρότηση επιτροπής κρίσεως ικανότητας για 
τους, για πρώτη φορά, αιτούντες τη χορήγηση άδειας 
Θήρας (άρθρ. 262 παρ. 6 ν.δ. 86/1969 και απόφ. Υπ. Γεωργ. 
37276/2984/10.7.1969). 

12. Η έκδοση απόφασης για απαγόρευση χορήγησης 
άδειας Θήρας, σε ορισμένες περιφέρειες και ορισμένα 
άτομα ή ανάκληση χορηγηθείσας άδειας, για λόγους 
εθνικής ασφάλειας (άρθρ. 264 παρ. 4 και 5 ν.δ. 86/1969). 

13. Έγκριση επιβολής ειδικής εισφοράς σε μέλη Κυ¬ 
νηγετικών Συλλόγων, για την προμήθεια μέσων μετα¬ 
φοράς (άρθρ. 267 παρ. 4 ν.δ. 86/1969). 

14. Χαρακτηρισμός επιβλαβών θηραμάτων μέσα στις 
ελεγχόμενες κυνηγετικές περιοχές, εκτός αυτών που 
καθορίζονται για ολόκληρη τη Χώρα (άρθρ 2 παρ. 4 
π.δ. 453/1977). 

15. Απόφαση για τη διάθεση σε σχολεία της περιφέ¬ 
ρειας ελεγχόμενης κυνηγετικής περιοχής, μέσων για 
κατασκευή φωλεών κ,λπ., διάθεσης χρημάτων για την 
απονομή επάθλων και διοργάνωση κυνηγετικών εορτών 
και λοιπών εκδηλώσεων (άρθρ 2 παρ. 14 π.δ. 453/1977). 

16. Έγκριση ετήσιου προγράμματος εργασιών, ετήσι¬ 
ου προγράμματος Θήρας και Κανονισμού λειτουργίας 
ελεγχόμενης κυνηγετικής περιοχής (άρθρ 3 παρ. 1, 3 
και 4 π.δ. 453/1977). 

17. Απόφαση για τη ρύθμιση καθηκόντων, δικαιωμά¬ 
των κλπ, σώματος βοηθών κυνηγών (άρθρ. 4 παρ. 5 π.δ. 
453/1977). 

18. Ορισμός Δασολόγου για την εκτίμηση ζημιών που 
προκαλούνται από τα θηράματα σε ιδιωτικές γεωργι¬ 
κές εκτάσεις ή σε κτηνοτροφικά ζώα, μέσα στις ελεγ¬ 
χόμενες κυνηγετικές περιοχές, συγκρότηση δευτερο¬ 
βάθμιας επιτροπής για τον ίδιο λόγο και καθορισμός 
της διαδικασίας καταβολής της αποζημίωσης (άρθρ. 5 
παρ. 1ζ, 2 και 3 π.δ. 453/1977). 


19. Έγκριση χρόνου Θήρας λοιπών ειδών, μέσα στις 
ελεγχόμενες κυνηγετικές περιοχές (άρθρ. 7 παρ. 6 π.δ. 
453/1977). 

20. Έγκριση προϋπολογισμού και απολογισμού εσόδων 
και εξόδων καθώς και απολογισμού έργων και εργασιών, 
των ελεγχομένων κυνηγετικών περιοχών (άρθρ. 9 παρ. 
1 π.δ. 453/1977). 

21 Καθορισμός τηρουμένων διαχειριστικών βιβλίων 
ελεγχόμενης κυνηγετικής περιοχής (άρθρ. 9 παρ. 4 π.δ. 
453/1977). 

VIII. ΔΑΣΟΤΕΧΝΙΚΑ ΕΡΓΑ 

1. Έλεγχος μελετών δασοτεχνικών έργων Νομαρχιακού 
επιπέδου (άρθρ. 5 παρ. 1 π.δ. 437/1981). 

2. Έγκριση για την ανάθεση εκτέλεσης βοηθητικών 
εργασιών μελέτης δασοτεχνικού έργου σε ιδιώτες Δα¬ 
σολόγους (άρθρ. 4 παρ. 2 π.δ. 437/1981). 

3. Συγκρότηση μόνιμης επιτροπής ανάθεσης εργασι¬ 
ών, προμηθειών, παραλαβής κ.λπ. (άρθρ. 9 παρ. 4 π.δ. 
437/1981). 

4. Έγκριση πρακτικών δημοπρασίας δασοτεχνικών έρ¬ 
γων και έγκριση για απ’ευθείας ανάθεση της εκτέλεσης, 
εφ’όσον, ο σχετικός διαγωνισμός, αποβεί δύο φορές 
άγονος ή ασύμφορος (άρθρ. 11 παρ. 4 π.δ. 437/1981). 

5. Έγκριση πρωτοκόλλων μερικής παραλαβής των 
με αυτεπιστασία εκτελουμένων δασοτεχνικών έργων 
(άρθρ. 12 παρ. 5, 6 π.δ. 437/1981). 

6. Συγκρότηση επιτροπής προσωρινής και οριστικής 
παραλαβής δασοτεχνικών έργων και έγκριση των συ- 
ντασσομένων πρωτοκόλλων (άρθρ. 13 παρ. 1, 5 και 12 
π.δ. 437/1981). 

7. Συγκρότηση επιτροπής εκτίμησης ζημιών από θεομη¬ 
νίες σε δασοτεχνικά έργα (άρθρ. 14 του π.δ. 437/1981). 

δ.Έγκριση, εκ των υστέρων, συντελεσθείσας επισκευ¬ 
ής δασοτεχνικών έργων, σε κατεπείγουσες περιπτώ¬ 
σεις (άρθρ. 15 παρ. 5 π.δ. 437/1981). 

9. Έγκριση χορήγησης προκαταβολών, έναντι παραγ- 
γελλομένων ειδών ή ανάθεσης εργασιών δασοτεχνικών 
έργων (άρθρ. 15 παρ. 8 π.δ. 437/1981). 

10. Κυρώσεις κατά εργοληπτών δημοσίων δασοτεχνι¬ 
κών έργων (άρθρ. 20 παρ. 6 π.δ. 437/1981). 

11. Χορήγηση, ανανέωση, επέκταση, προαγωγή, αφαί¬ 
ρεση και έλεγχος ειδικών πτυχίων Εργοληπτών Δη¬ 
μοσίων Δασοτεχνικών Έργων (Ε.Δ.Δ.Ε) (άρθρ. 16,17,18, 
19 και 20 π.δ. 437/1981). 

12. Απόφαση με την οποία βεβαιώνεται η μη συμμόρ¬ 
φωση δασοκτημόνων, με την υποχρέωση διάθεσης πο¬ 
σοστού εκ των προσόδων των δασών τους, για εκτέλε¬ 
ση δασοτεχνικών έργων (άρθρ. 17 παρ. 4 ν. 998/1979). 

13. Έγκριση για εκτέλεση δημόσιου δασικού έργου 
από ενδιαφερομένους (φυσικά ή νομικά πρόσωπα), με 
δαπάνη τους (άρθρ. 20 ν. 1418/1984). 

14. Η χορήγηση άδειας παραγωγής σπόρων για ανα¬ 
δασώσεις σε ιδιώτες, συνεταιριστικές οργανώσεις και 
οργανισμούς (άρθρ. 1 παρ. 7α1 π.δ. 347/1991). 

15. Η μέριμνα ανάθεσης της εκπόνησης των μελε¬ 
τών διευθέτησης χειμάρρων, ο έλεγχος, η επεξεργασία 
και η μέριμνα για την έγκρισή τους (άρθρ. 8 παρ. 2γ 
π.δ. 46/1991). 

16. Ο σχεδιασμός των αναδασώσεων, λευκοκαλλιέρ- 
γειας, δενδροστοιχιών και η κατάρτιση πολυετών προ¬ 
γραμμάτων σε επίπεδο Νομού (άρθρ. 8 παρ. 2β και 2δ 
π.δ. 46/1991). 

Άρθρο 5 

Μεταβιβάζουμε το δικαίωμα υπογραφής «Με εντολή 
Γενικού Γραμματέα» στους Δασάρχες, για τα παρακάτω 
θέματα: 

I. ΔΙΟΙΚΗΤΙΚΑ - ΟΙΚΟΝΟΜΙΚΑ ΘΕΜΑΤΑ 

1. Έγκριση μετακίνησης εκτός έδρας, για εκτέλεση 
υπηρεσίας, του προσωπικού του Δασαρχείου και των 
Δασονομείων, στις περιπτώσεις που μετακινούνται 
εντός της περιοχής ευθύνης του Δασαρχείου. 

2. Θεώρηση και υπογραφή δικαιολογητικών εξόδων 
μετακίνησης εκτός έδρας, του προσωπικού του Δα¬ 
σαρχείου και των Δασονομείων. 

3. Χορήγηση των κανονικών, συνδικαλιστικών, αναρρω- 
τικών αδειών, αδειών εξετάσεων, ειδικών αδειών διευκο¬ 
λύνσεων, αδειών μητρότητας και άνευ αποδοχών μέχρι 
11 μέρες και παραπομπή στις αρμόδιες Υγειονομικές 
Επιτροπές, του προσωπικού του Δασαρχείου και των 
Δασονομείων, (άρθρ. 48-56 ν. 2683/1999). 

4. Έγκριση κίνησης των Κ.Υ. αυτοκινήτων του Δασαρ¬ 
χείου, εντός της περιοχής δικαιοδοσίας του. 

II. ΠΡΟΣΤΑΣΙΑ ΔΑΣΩΝ - ΔΑΣΙΚΩΝ ΓΑΙΩΝ 

1. Απόφαση για επιβολή κατάσχεσης σε ζώα και τρο¬ 
χοφόρα, με τα οποία μεταφέρονται δένδρα Χριστου¬ 
γέννων από αναδασωτέες εκτάσεις (άρθρ. 270 παρ. 4 
ν.δ. 86/1969). 

III. ΔΙΑΧΕΙΡΙΣΗ - ΕΚΜΕΤΑΛΛΕΥΣΗ ΔΑΣΩΝ 

1. Απόφαση για την παραχώρηση, χωρίς δημοπρασία, 
του δικαιώματος συλλογής υπολλειμμάτων υλοτομίας 
δημοσίων δασών, της διαμόρφωσης αυτών σε καυσόξυ¬ 
λα ή ξυλάνθρακες και ο καθορισμός του καταβλητέου 
μισθώματος (άρθρ. 131 και 132 ν.δ. 86/1969). 

2. Έκδοση της διακήρυξης για τη δημοπρασία εκποί¬ 
ησης δασικών προϊόντων που παρήχθησαν με αυτεπι¬ 
στασία (άρθρ. 3 παρ 1 π.δ. 963/1979). 

3. Έγκριση χορήγησης αδείας υλοτομίας για οικοδο¬ 
μήσιμη ξυλεία, καυσόξυλα ή θάμνους ατομικών ανα¬ 
γκών, με καταβολή του μισού μισθώματος του πίνακα 
διατίμησης (άρθρ. 168 παρ. 1 ν.δ. 86/1969). 

4. Έγκριση καρπώσεως ατελώς ή με μειωμένο μίσθω¬ 
μα, κατά τη διενέργεια διάνοιξης αντιπυρικών λωρίδων, 
θαμνεύσεων, φρυγανεύσεων, καλλιεργητικών υλοτομιών 
κλπ. (άρθρ. 168 παρ 4 ν.δ. 86/1969). 

IV. ΘΗΡΑ 

1. Έγκριση Θήρας επιβλαβών θηραμάτων εντός κα- 
τοικημένων χώρων (άρθρ. 256 παρ. 1 ν.δ. .86/1969 και 
άρθρ. 3 παρ. 2 υπ’ αριθμ. 414985/1985 κοινής υπουργικής 
απόφασης). 

2. Αναγνώριση ιδιωτικών φυλάκων Θήρας (άρθρ. 267 
παρ. 3 ν.δ. 86/1969). 

3. Καθορισμός ζώνης ασφαλείας των θηραμάτων, στην 
περίπτωση Θήρας καθ’ ομάδας (άρθρ. 258 παρ. 3 ν.δ. 
86/1969). 

4. Έγκριση για χορήγηση άδειας φόνου και ταρίχευ¬ 
σης, μη θηρεύσιμων θηραμάτων (άρθρ. 258 παρ. 4 ν.δ. 
86/1969 και άρθρ. 3 παρ. 2 της υπ’ αριθμ. 414985/1985 
κοινής υπουργικής απόφασης). 

5. Λήψη μέτρων για προστασία και εξασφάλιση του βι¬ 
οτόπου ζώων και πτηνών που είναι σπάνια ή κινδυνεύουν 
να εξαφανιστούν (άρθρ. 259 παρ. 2α, β ν.δ. 86/1969). 

6. Έγκριση χρήσης παγίδων και δηλητηρίων, κατά 
τη διάρκεια της κυνηγετικής περιόδου (άρθρ. 261 ν.δ. 
86/1969 και άρθρ. 3 παρ. 2 και 3 υπ’ αριθμ. 414985/1985 
κοινής υπουργικής απόφασης). 


7. Απόφαση για περιορισμό κατά χρόνο, τόπο και αριθ¬ 
μό, της Θήρας πτερωτών θηραμάτων, λόγω ιδιαίτερα 
δυσμενών συνθηκών και απαγόρευσης της Θήρας πα¬ 
ντός θηράματος, σε περίπτωση χιονοπτώσεων μεγάλης 
έντασης και διάρκειας (άρθρ. 5 παρ. 3 της υπ’ αριθμ. 
414985/1985 κοινής υπουργικής απόφασης και άρθρ. 258 
παρ 3στ ν.δ. 86/1969). 

8. Έγκριση επαναχορήγησης άδειας Θήρας σε κυνη¬ 
γούς που έχουν καταδικαστεί για διάφορα αδικήματα, 
μετά πάροδο δύο (2) ή (5) ετών, από την έκτιση της 
ποινής (άρθρ 264 παρ. 1γ ν.δ. 86/1969 όπως αντικ. με 
άρθρ. 9 ν. 177/1975). 

9. Διορισμός Ταμία και τρίτου μέλους της Εξελεγκτικής 
Επιτροπής των Κυνηγετικών Συλλόγων (άρθρ. 266 παρ. 7 
ν.δ. 86/1969 και απόφ Υπ. Γεωργ. 25234/1637/7.4.1976). 

10. Η άσκηση διοικητικού και διαχειριστικού ελέγχου 
καθώς και η έγκριση και τροποποίηση του προϋπολο¬ 
γισμού και απολογισμού των Κυνηγετικών Συλλόγων 
(άρθρ. 266 παρ. 7, 8 και 10 ν.δ. 86/1969). 

11. Καθορισμός διαδικασίας καταγραφής θηρευομένων 
θηραμάτων, συναλλαγής του κυνηγού με την ΕΚΠ και 
λοιπές λεπτομέρειες οργάνωσης (άρθρ. 7 παρ. 13 π.δ. 
453/1977). 

Άρθρο 6 

Πέραν των ανωτέρω, εξουσιοδοτούμε όλους τους 
Προϊσταμένους των Δασικών Υπηρεσιών της Περιφέ¬ 
ρειας Στερεός Ελλάδας, να υπογράφουν με Ε.Γ.Γ.: 

1. Τις απαντήσεις σε αιτήσεις ή υπομνήματα ή ανα¬ 
φορές παραπόνων ή καταγγελιών που απευθύνονται σ’ 
αυτούς, εκτός των αιτήσεων θεραπείας οι οποίες θα 
υπογράφονται από εμάς. 

2. Τις πράξεις θέσης στο αρχείο, εγγράφων που δεν 
χρήζουν παραπέρα ενεργειών 

3. Την τοποθέτηση των υπαλλήλων στα οικεία Τμή¬ 
ματα ή Γ ραφεία καθώς και την ανάθεση αρμοδιοτήτων 
στους υπαλλήλους των Υπηρεσιών τους 

4. Τις αποφάσεις ορισμού εκκαθαριστή αποδοχών των 
Υπηρεσιών τους (απόφ. Υπ. Οικ. 194902/1969), εκτός από 
τις Δασικές υπηρεσίες που εδρεύουν στο Νομό Φθιώ¬ 
τιδας. 

5. Την κίνηση του οικονομικού προϋπολογισμού της 
Υπηρεσίας τους. 

6. Τις αποφάσεις ανάληψης πιστώσεων που μεταβιβά¬ 
ζονται με χρηματικά εντάλματα και αφορούν την Υπη¬ 
ρεσία τους, ανεξαρτήτως χρηματικού ποσού, καθώς και 
την αναγνώριση των λειτουργικών δαπανών. 

7. Την έκδοση πιστοποιητικών και βεβαιώσεων σε θέ¬ 
ματα που μπορούν να βεβαιωθούν από στοιχεία που τη¬ 
ρούνται στην υπηρεσία τους καθώς και πάσης φύσεως 
στατιστικών στοιχείων και παροχή δημοσίων εγγράφων 
προς τρίτους σύμφωνα με τις ισχύουσες διατάξεις. 

8. Την έγκριση χορήγησης αντιγράφων των τηρούμε¬ 
νων πρωτότυπων εμπιστευτικών εγγράφων. 

9. Την παροχή οδηγιών σε θέματα αρμοδιότητας της 
υπηρεσίας τους. 

10. Την διαβίβαση των αιτουμένων εγγράφων προς το 
Συμβούλιο της Επικράτειας και τα Διοικητικά Εφετεία 
για τις ενώπιον τους ασκούμενες αιτήσεις ακυρώσεως 
ή προσφυγών πολιτών κατά αποφάσεων του Γ εν. Γ ραμ¬ 
ματέα Περιφέρειας και στον οικείο Νομικό Σύμβουλο για 
την υποστήριξη των απόψεων και των συμφερόντων της 
Περιφέρειας στις υποθέσεις αυτές. 

11. Τη χορήγηση άδειας άσκησης ιδιωτικού έργου με 
ή χωρίς αμοιβή σε υπαλλήλους της οικείας υπηρεσίας, 
κατόπιν σύμφωνης γνώμης του Υπηρεσιακού Συμβου¬ 
λίου. 

12. Την συγκρότηση επιτροπών εκκαθάρισης του αρ¬ 
χείου της οικείας υπηρεσίας. 

13. Την παραλαβή δικογράφων, εξώδικων, προσκλήσε¬ 
ων και λοιπών συναφών εγγράφων για θέματα αρμο¬ 
διότητας της υπηρεσίας τους. 

14. Τις πράξεις με τις οποίες διαβιβάζονται έγγραφα 
από την υπηρεσία τους σε άλλες αντίστοιχου επιπέδου 
υπηρεσίες εντός και εκτός της Περιφέρειας. 

Αρθρο 7 

1. Σε περίπτωση έλλειψης, απουσίας, ή κωλύματος του 
Γενικού Διευθυντή Περιφέρειας το δικαίωμα υπογρα¬ 
φής για τα θέματα που αναφέρονται στο άρθρο 1 της 
απόφασης αυτής θα ασκείται από το Γενικό Γραμματέα 
της Περιφέρειας. 


2. Η κατά τα προηγούμενα άρθρα μεταβίβαση του 
δικαιώματος υπογραφής «Με εντολή Γ ενικού Γ ραμμα¬ 
τέα» στους Προϊσταμένους των Δασικών Υπηρεσιών της 
Περιφέρειας, ισχύει και για τους νόμιμους αναπληρωτές 
τους. 

3. Διοικητικές πράξεις ιδιαιτέρου ενδιαφέροντος, κατά 
την υπεύθυνη και όχι καταχρηστική κρίση εκάστου εξου¬ 
σιοδοτούμενου, δύνανται να προωθούνται για υπογραφή 
στον άμεσα Προϊστάμενό του. 

4. Από την έκδοση της παρούσας απόφασης παύει να 
ισχύει κάθε παλαιότερη σχετική απόφασή μας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Λαμία 31 Μάίου 2007 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

